1 Jy moet begryp dat jy as ‘n sondaar gebore is, want die Bybel sê: “…almal het gesondig en dit ontbreek hulle aan die heerlik-heid van God.” (Rom. 3:23). Geen mens is as ‘n regverdige gebore nie. Jy mag kerk toe gaan en probeer om ‘n goeie lewe te lei, maar dit maak jou nie ‘n kind van God nie. Jy kan slegs Sy kind word as jy Sy verlossingsplan volg.
2 Jy moet besef dat jy jouself nie kan red nie. Jy het ‘n verlosser nodig. Hy is die Here Jesus Christus wat ook vir jóú sonde aan die kruis gesterf het. “En die saligheid is in niemand anders nie, want daar is ook geen ander naam onder die hemel wat onder die mense gegee is, waardeur ons gered moet word nie.”(Hand. 4:12)
3 Jy moet jou sondes aan die Here Jesus bely. “As ons ons sondes bely, Hy is getrou en regverdig om ons die sondes te vergewe en ons van alle ongeregtigheid te reinig.” (1Joh. 1:9)
4 Jy moet die Here Jesus as jou Saligmaker aanneem. Dit beteken dat jy jou lewe aan Hom moet oorgee en elke dag saam met Hom moet wandel. “Maar almal wat Hom aangeneem het, aan hulle het Hy mag gegee om kinders van God te word, aan hulle wat in sy Naam glo;” (Joh. 1:12)